CELEX: 62020TN0296
Language: hu
Date: 2020-05-12 00:00:00
Title: T-296/20. sz. ügy: 2020. május 12-én benyújtott kereset – Foz kontra Tanács

3.8.2020   
            
            
               HU
            
            
               Az Európai Unió Hivatalos Lapja
            
            
               C 255/21
            
         
      2020. május 12-én benyújtott kereset – Foz kontra Tanács
      (T-296/20. sz. ügy)
      (2020/C 255/27)
      Az eljárás nyelve: angol
      
         Felek
      
      
         Felperes: Amer Foz (Dubai, Egyesült Arab Emírségek) (képviselő: L. Cloquet ügyvéd)
      
         Alperes: az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  a felperest érintő részében semmisítse meg a Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2020. február 17-i (KKBP) 2020/212 tanácsi végrehajtási határozatot; (1)
                  
               
            
                  —
               
               
                  a felperest érintő részében semmisítse meg a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2020. február 17-i (EU) tanácsi végrehajtási rendeletet; (2) és
               
            
                  —
               
               
                  a Tanácsot kötelezze az eljárással kapcsolatos valamennyi költség, köztük a felperes részéről felmerült költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes hat jogalapra hivatkozik.
      
                  1.
               
               
                  Az első, a tények értékelésével kapcsolatos nyilvánvaló hibára alapított jogalap.
                  
                              —
                           
                           
                              A felperes előadja, hogy a Tanács nyilvánvaló hibát követett el a tények értékelésekor, amennyiben úgy vélte, hogy támogatja az Aszad-rezsimet és hasznot húz abból.
                           
                        
            
                  2.
               
               
                  A második, az arányosság általános elvének megsértésére alapított jogalap.
                  
                              —
                           
                           
                              A felperes előadja, hogy a vele szemben hozott szankciók gazdasági következményei katasztrofálisak, továbbá a megtámadott jogi aktusok céljaihoz képest aránytalanok.
                           
                        
            
                  3.
               
               
                  A harmadik, a tulajdonjognak és a foglalkozás gyakorlásának aránytalan megsértésére alapított jogalap.
               
            
                  4.
               
               
                  A negyedik, a hatáskörrel való visszaélésre alapított jogalap.
               
            
                  5.
               
               
                  Az ötödik, az indokolási kötelezettség megsértésére alapított jogalap.
               
            
                  6.
               
               
                  A hatodik, a védelemhez való jog és a tisztességes eljáráshoz való jog megsértésére alapított jogalap.
               
            
         (1)  HL 2020. L 43I., 6. o.
      
         (2)  HL 2020. L 43I., 1. o.